Hätämajoitusta Tampereella ja lähikunnissa koordinoivan Marja Huttusen mukaan osa viime syksynä tulleista turvapaikanhakijoista on jo ehtinyt naimisiin.

Irakista Suomeen syksyllä saapunut Mohammed on majoitettu Orivedelle. Hän on kuitenkin löytänyt jo itse itselleen uuden kodin Turusta. Ainoastaan junalippujen rahoittaminen tuottaa ongelmia. TUULA MALIN

Jotkut ovat muuttaneet puolestaan avoliittoon Suomesta löytämänsä kumppanin kanssa.

- Tampereella yksityismajoitukseen on muuttanut noin 120 turvapaikanhakijaa. He asuvat joko tuttaviensa tai naisystäviensä luona, Huttunen kertoo.

Hätämajoituskäyttöön viime syksynä perustettuja majoitusyksiköitä puretaankin nyt kovaa vauhtia eri puolilla Suomea.

Orivedellä turvapaikanhakijoiden käytössä oleva kerrostalo laitetaan maan tasalle ja Maahanmuuttovirasto etsii parhaillaan uutta sijoituspaikkaa kiinteistössä asuville noin 90 turvapaikanhakijalle.

Oriveden hätämajoitusyksikön tunnelma on päällisin puolin rauhallinen. Henkilökunnan mukaan asukkaat ovat kuitenkin epävarmoja tulevaisuudestaan. Levottomuuden arvellaan lisääntyvän.

Lue lisää turvapaikanhakijoiden tilanteesta Orivedellä viikonvaihteen painetusta Iltalehdestä tai digilehdestä.

Juttua muokattu 20.2. kello 10.34: Lisätty Huttusen sitaattista uupumaan jäänyt lause.